stanford-oval/wikipedia huggingface dataset:
งูหางกระดิ่งแคระ

| งูหางกระดิ่งแคระ |
| --- | --- |

ชนิด S. miliarius

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Viperidae
วงศ์ย่อย:: Crotalinae
สกุล:: Sistrurus Garman, 1884


แผนที่แสดงการกระจายพันธุ์
ชื่อพ้อง
 Crotalophorus Gray, 1825  Caudisona Fitzinger, 1826  Sistrurus Garman, 1884
งูหางกระดิ่งแคระ หรือ งูหางกระดิ่งเล็ก (อังกฤษ: Pigmy rattlesnakes, Massasaugas) เป็นสกุลของงูพิษในสกุล Sistrurus ในวงศ์งูหางกระดิ่ง (Viperidae) จัดเป็นงูหางกระดิ่งจำพวกหนึ่ง ที่ไม่ใช่สกุล Crotalus ที่มีขนาดใหญ่กว่า  โดยคำว่า Sistrurus แปลว่า "หางกระดิ่ง" (Σείστρουρος, Seistrouros) ซึ่งเป็นภาษากรีกที่มีที่มาจากเครื่องดนตรีของอียิปต์โบราณที่ชื่อซิสทรัม
งูหางกระดิ่งแคระ มีลักษณะคล้ายกับงูหางกระดิ่งทั่วไป คือ ส่วนของปลายหางเป็นปล้องของสารประกอบเคอราตินที่เรียงตัวต่อเนื่องกันซึ่งเป็นส่วนของคราบผิวหนังลำตัวที่ยังเหลืออยู่จากการลอกคราบแต่ละครั้ง เมื่อสั่นหางจะเกิดเสียงดังจากการกระทบกันของปล้องของคราบผิวหนังเพื่อใช้เป็นสัญญาณเตือนภัยแก่สัตว์อื่น  แต่มีขนาดเล็กกว่า และมีการเรียงตัวของเกล็ดต่างกัน เกล็ดแผ่นใหญ่ที่ส่วนหัวมี 9 แผ่น (เหมือนกับสกุล Agkistrodon) ขณะที่งูหางกระดิ่งทั่วไป (รวมถึงงูสกุลอื่นในวงศ์เดียวกันเกือบทั้งหมด) หัวจะปกคลุมด้วยเกล็ดขนาดเล็กจำนวนมาก
พบกระจายพันธุ์ในภาคตะวันตกเฉียงใต้ของแคนาดา, ภาคตะวันออกและตะวันออกเฉียงใต้ของสหรัฐอเมริกา รวมถึงตอนเหนือและภาคกลางของเม็กซิโก
การจำแนก

แบ่งได้ 3 ชนิด
S. catenatus (Rafinesque, 1818)
S. miliarius (Linnaeus, 1766)
S. ravus (Cope, 1865) – งูหางกระดิ่งแคระเม็กซิโก
หนังสืออ่านเพิ่มเติม

Hubbs, Brian and Brendan O'Connor. 2012. A Guide to the Rattlesnakes and other Venomous Serpents of the United States. Tricolor Books. Tempe, Arizona. 129 pp. ISBN 978-0-9754641-3-7.
แหล่งข้อมูลอื่น

ข้อมูลที่เกี่ยวข้องกับ Sistrurus ที่วิกิสปีชีส์
งานประกาศผลรางวัลออสการ์ ครั้งที่ 95

งานประกาศผลรางวัลออสการ์ ครั้งที่ 95 (อังกฤษ: 95th Academy Awards) เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2565 ถึง 31 ธันวาคม พ.ศ. 2565 มีกำหนดจัดขึ้นที่โรงภาพยนตร์ดอลบีเธียเตอร์, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 12 มีนาคม พ.ศ. 2566 (ตามเวลาท้องถิ่น) ตรงกับเช้าวันจันทร์ที่ 13 มีนาคม พ.ศ. 2566 (ตามเวลาประเทศไทย) โดยนักแสดงตลก จิมมี คิมเมล จะรับหน้าที่เป็นพิธีกรหลักในงาน ซึ่งเป็นครั้งที่สามที่เขารับหน้าที่พิธีกรในงานประกาศผลรางวัลออสการ์
ผู้ชนะรางวัล และผู้ได้รับการเสนอชื่อเข้าชิงรางวัล > Governors Awards

On June 21, 2022, the Academy announced its winners of the 13th annual Governors Awards ceremony. It was held on November 19, 2022 and during the event the Academy Honorary Awards and the Jean Hersholt Humanitarian Award were presented to the following recipients:
ผู้ชนะรางวัล และผู้ได้รับการเสนอชื่อเข้าชิงรางวัล > Governors Awards > Academy Honorary Awards

Euzhan Palcy
Diane Warren
Peter Weir
ผู้ชนะรางวัล และผู้ได้รับการเสนอชื่อเข้าชิงรางวัล > Governors Awards > Jean Hersholt Humanitarian Award

Michael J. Fox
ผู้ชนะรางวัล และผู้ได้รับการเสนอชื่อเข้าชิงรางวัล > ภาพยนตร์ที่ได้เข้าชิงและได้รางวัลมากที่สุด

| จำนวนเข้าชิง | ภาพยนตร์ |
| --- | --- |
11: Everything Everywhere All at Once
9: All Quiet on the Western Front
9: The Banshees of Inisherin
8: Elvis
7: The Fabelmans
6: Tár
6: Top Gun: Maverick
5: Black Panther: Wakanda Forever
4: Avatar: The Way of Water
3: Babylon
3: The Batman
3: Triangle of Sadness
3: The Whale
2: Living
2: Women Talking
| จำนวนที่ได้รางวัล | ภาพยนตร์ |
| --- | --- |
7: Everything Everywhere All at Once
4: All Quiet on the Western Front
2: The Whale
เว็บไซต์หลัก

เว็บไซต์หลักของงานประกาศผลรางวัลออสการ์
เว็บไซต์หลักของสถาบันศิลปะและวิชาการทางภาพยนตร์
ช่องทางหลักของรางวัลออสการ์ บน ยูทิวบ์ (ดำเนินการโดย สถาบันศิลปะและวิชาการทางภาพยนตร์)
งูกรีนแมมบาตะวันออก

| งูกรีนแมมบาตะวันออก |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Elapidae
วงศ์ย่อย:: Elapinae
สกุล:: Dendroaspis
สปีชีส์:: D.  angusticeps
ชื่อทวินาม
Dendroaspis angusticeps (A. Smith, 1849)


แผนที่แสดงการกระจายพันธุ์
งูกรีนแมมบาตะวันออก (อังกฤษ: Eastern green mamba, ชื่อวิทยาศาสตร์: Dendroaspis angusticeps) เป็นงูขนาดกลางถึงใหญ่ในวงศ์งูพิษเขี้ยวหน้า (Elapidae) มีพิษร้ายแรง มีถิ่นกำเนิดในชายฝั่งตะวันออกของแอฟริกาใต้ไปจนถึงแทบทุกพื้นที่ของแอฟริกาตะวันออก
ลักษณะและพฤติกรรม

งูกรีนแมมบาตะวันออกมีสีเขียวเป็นมันวาวในทุกส่วนของร่างกาย ท้องมีสีเขียวอ่อนแกมเหลือง งูชนิดนี้จัดเป็นงูในสกุลงูแมมบา (Dendroaspis spp.) ที่มีขนาดเล็กที่สุด มีความยาวโดยเฉลี่ย 1.4 เมตร สามารถยาวได้สูงสุด 2.4 เมตร  ตัวผู้มีขนาดใหญ่กว่าตัวเมียเล็กน้อย งูกรีนแมมบาตะวันออกมีเขี้ยวพิษคู่หน้าขนาดใหญ่ ฟันแข็ง เกล็ดมีขนาดเล็ก เรียบลื่น แต่เกล็ดมีหัวมีขนาดใหญ่เห็นได้ชัดเจน หัวยาวเป็นรูปสี่เหลี่ยมมุมฉาก หางผอมยาว  ตามีขนาดกลาง รูม่านตากลม
งูกรีนแมมบาตะวันออก เป็นงูที่อาศัยและหากินบนต้นไม้เป็นหลัก บางครั้งจะลงมาสู่พื้นเพื่ออาบแดดหรือหาอาหารบ้าง เมื่อถึงฤดูผสมพันธุ์ งูตัวเมียจะปล่อยฟีโรโมนออกมาเพื่อดึงดูดงูตัวผู้ งูตัวผู้จะต่อสู้แย่งชิงตัวเมียกันบนพื้นดิน ซึ่งบางครั้งอาจใช้เวลาหลายชั่วโมง ตัวที่ชนะจะได้ผสมพันธุ์กับตัวเมียบนต้นไม้ ตัวเมียจะวางไข่ ประมาณ 10-15 ฟอง วางไข่ในโพรงไม้หรือซากพืชที่เน่าเปื่อย หลังจากนั้น 3 เดือน ไข่จะฟัก โดยลูกงูจะมีขนาด 35-45 เซนติเมตร  งูกรีนแมมบาตะวันออกเมื่อฟักออกจากไข่มีสีเหลืองแกมเขียว มีอายุยืนยาวถึง 15-25 ปี
งูกรีนแมมบาตะวันออก เมื่อเทียบกับงูแบล็คแมมบา (D. polylepis) ซึ่งอยู่ในสกุลเดียวกันแล้ว นับว่ามีอันตรายน้อยกว่ามาก ด้วยว่าเป็นงูที่ไม่ดุร้ายก้าวร้าวเท่า และอาศัยอยู่บนต้นไม้เป็นหลัก จึงมักไม่ค่อยได้มีโอกาสปะทะกับมนุษย์มากเท่า อีกทั้งยังเป็นงูที่มีนิสัยขี้ตื่น ขี้ตกใจ และเมื่อตกใจจะเลื้อยหนีขึ้นต้นไม้ที่อยู่ใกล้ที่สุดก่อน ซึ่งพฤติกรรมเช่นนี้ผิดกับงูแบล็คแมมบาโดยสิ้นเชิง
การทดลองพิษของงูชนิดนี้ในหนู

ได้มีการศึกษาผลของพิษจากงูชนิดนี้ในหนูที่ถูกทำให้สลบ โดยมีการวัดค่าความดันโลหิต อัตราการหายใจและ ECG (คลื่นไฟฟ้าหัวใจ) ก่อนทำการทดลอง หลังจากนั้นฉีดพิษในปริมาณ 1 มิลลิกรัม ต่อน้ำหนักหนู 1 กิโลกรัม พบว่าภายในไม่กี่นาทีอัตราการหายใจลดลงอย่างเห็นได้ชัด และหยุดหายใจภายใน 15 นาที นอกจากนี้ยังพบว่าอัตราการเต้นและแรงบีบตัวของหัวใจลดลง และยังพบว่ามีการเปลี่ยนแปลงสับไปมาของความดันโลหิตอีกด้วย ทั้งนี้การใช้เครื่องช่วยหายใจสามารถช่วยลดการเปลี่ยนแปลงของระบบหมุนเวียนโลหิตได้
การใช้ยา Atropine ปริมาณสูงสามารถป้องกันระบบทางเดินหายใจล้มเหลวได้ และสามารถป้องกันการเสียชีวิตได้อย่างมีนัยสำคัญ
ในประเทศไทย

งูกรีนแมมบาตะวันออก (รวมทั้งงูกรีนแมมบาตะวันตก (D. viridis)) เคยตกเป็นข่าวครึกโคมอยู่ช่วงหนึ่งในประเทศไทย ในเหตุการณ์มหาอุทกภัยปลายปี พ.ศ. 2554 เมื่อมีข่าวลือทางอินเทอร์เน็ตว่าได้มีผู้นำเข้างูทั้ง 2 ชนิดนี้มาเลี้ยงในประเทศไทย และหลุดรอดออกไปเมื่อเกิดน้ำท่วม โดยข่าวว่าหลุดออกจากย่านบางบัวทอง
ซึ่งในบทความในนิตยสารสัตว์เลี้ยงฉบับหนึ่ง ได้มีผู้เชี่ยวชาญและนิยมการเลี้ยงงูเป็นสัตว์เลี้ยงได้เขียนถึงข้อเท็จจริงเกี่ยวกับงูทั้ง 2 ชนิดนี้ในประเทศไทยว่า ครั้งหนึ่งเคยมีการนำเข้ามาจริง แต่ทว่างูชุดนั้นได้ตายหมดเพราะไม่สามารถปรับตัวให้เข้ากับสภาพภูมิอากาศในประเทศไทยได้ อีกทั้งอุปสงค์ของงูกรีนแมมบ้าทั้ง 2 ชนิด ในประเทศไทยก็ไม่สมเหตุสมผล เนื่องจากยังมีงูชนิดอื่นที่มีสีสันและลักษณะคล้ายกัน แต่ว่ามีอันตรายน้อยกว่า ซึ่งได้มีการเลี้ยงกันมาอย่างยาวนานแล้ว ประกอบกับเมื่อเหตุการณ์ผ่านมาแล้วระยะหนึ่ง ก็ยังไม่มีผู้ใดจับงูกรีนแมมบาได้จริง ดังนั้น จึงเชื่อว่าข่าวเรื่องงูกรีนแมมบาที่หลุดออกมานั้น เป็นเพียงการปล่อยข่าวเท่านั้น
ดูเพิ่ม

งูกรีนแมมบาตะวันตก
แหล่งข้อมูลอื่น

Sub-cutaneous LD50 statistics for most poisonous snakes, including the Eastern green mamba
[ลิงก์เสีย]
งูเห่าอินเดีย
แหล่งข้อมูลอื่น

Serpents in Indian culture An article on Biodiversity of India website.
| --- | --- |
การแยกแยะหน่วยอนุกรมวิธาน:  Wikidata: Q192754  Wikispecies: Naja naja  ADW: Naja_naja  ARKive: naja-naja  EoL: 1055808  EPPO: NAJANA  GBIF: 2470351  iNaturalist: 53492  IRMNG: 10361988  ITIS: 700632  IUCN: 62241  NCBI: 35670  Species+: 5151 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
งูแสมรังเกล็ดเบลเชอร์

| งูแสมรังเกล็ดเบลเชอร์ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Elapidae
สกุล:: Hydrophis
สปีชีส์:: H.  belcheri
ชื่อทวินาม
Hydrophis belcheri (Gray, 1849)

ชื่อพ้อง
  Aturia belcheri Gray, 1849  Hydrophis belcheri Günther, 1864  Distira belcheri Boulenger, 1896  Hydrophis belcheri Cogger, 1983  Chitulia belcheri Kharin, 2005 
งูแสมรังเกล็ดเบลเชอร์ (อังกฤษ: Faint-banded sea snake, Belcher's sea snake; ชื่อวิทยาศาสตร์: Hydrophis belcheri) เป็นงูชนิดหนึ่ง จำพวกงูทะเล ในวงศ์งูพิษเขี้ยวหน้า (Elapidae)
งูแสมรังเกล็ดเบลเชอร์ มีความยาวเมื่อโตเต็มที่ประมาณ 0.5-1 เมตร (ประมาณ 20-40 นิ้ว) ความยาวของผู้ใหญ่ มีลำปล้องสีเข้มตัดสลับกันไปทั้งตลอดลำตัว
งูแสมรังเกล็ดเบลเชอร์กระจายพันธุ์ทั่วในมหาสมุทรอินเดีย, ทะเลฟิลิปปิน, อ่าวไทย, นิวกินี จนถึงตอนเหนือของออสเตรเลีย  โดยถือว่าเป็นงูพิษที่มีพิษร้ายแรงมากเป็นอันดับหนึ่งของโลก โดยมีพิษรุนแรงกว่างูไทปันโพ้นทะเล (Oxyuranus microlepidotus) ซึ่งอยู่ในวงศ์เดียวกันถึง 100 เท่า โดยมีการประมาณกันว่า พิษเพียงน้อยนิดของงูแสมรังเกล็ดเบลเชอร์สามารถฆ่ามนุษย์ได้มากกว่า 1,000 ราย แต่โอกาสที่มีผู้ถูกกัดนั้นน้อยมาก เพราะตามธรรมชาติแล้วงูแสมรังเกล็ดเบลเชอร์มีนิสัยขี้อาย หาตัวยาก และปล่อยพิษในปริมาณที่น้อย มีเพียงชาวประมงโชคร้ายบางรายเท่านั้นที่โดนงูแสมรังเกล็ดเบลเชอร์ที่ติดอวนขึ้นมากัดเข้า และถ้าโชคร้ายหากถูกปล่อยพิษออกมา โอกาสรอดชีวิตนั้นมีน้อยมาก ผู้ที่โดนกัดจะมีอาการทางระบบกล้ามเนื้อเริ่มจากปวดเมื่อยกล้ามเนื้อ เป็นอัมพาตและมักเสียชีวิตจากอาการไตวาย
ฉบับพระเจ้าเจมส์

ปกฉบับพิมพ์ครั้งแรก ค.ศ. 1611
ฉบับพระเจ้าเจมส์ (อังกฤษ: King James Version: KJV) หรือ ไบเบิลพระเจ้าเจมส์ (อังกฤษ: King James Bible: KJB) หรือ ฉบับอนุมัติ (อังกฤษ: Authorized Version: AV) เป็นฉบับแปลภาษาอังกฤษของคัมภีร์ไบเบิลในคริสต์ศาสนา จัดทำขึ้นสำหรับคริสตจักรอังกฤษ เริ่มดำเนินการใน ค.ศ. 1604 และสำเร็จลุล่วงใน ค.ศ. 1611 เนื้อหาประกอบด้วย
ภาคพันธสัญญาเดิม (Old Testament) ซึ่งแบ่งเป็นหนังสือ 39 เล่ม
ภาคนอกสารบบ (Apocrypha) ซึ่งแบ่งเป็นหนังสือ 14 เล่ม ส่วนใหญ่ตรงกับคัมภีร์อธิกธรรม (Deuterocanon) ของเอกสารซิกซ์โต-เคลเมนไทน์วัลเกต (Sixto-Clementine Vulgate) ที่คริสตจักรคาทอลิกยึดถือกัน
ภาคพันธสัญญาใหม่ (New Testament) ซึ่งแบ่งเป็นหนังสือ 27 เล่ม
การแปลนี้เป็นครั้งที่สามที่ได้รับอนุมัติจากคริสตจักรอังกฤษ ครั้งแรกเกิดขึ้นใน ค.ศ. 1535 รัชกาลพระเจ้าเฮนรีที่ 7 สำเร็จเป็นผลงานชื่อ เกรตไบเบิล (Great Bible) และครั้งที่สองเกิดใน ค.ศ. 1568 สำเร็จเป็นผลงานชื่อ บิช็อปส์ไบเบิล (Bishops' Bible) ทว่า กลุ่มพิวริตัน (Puritan) ในคริสตจักรอังกฤษชี้ว่า คำแปลเหล่านี้มีปัญหา พระเจ้าเจมส์ที่ 1 จึงทรงเรียกประชุมราชสำนักแฮมป์ตัน (Hampton Court Conference) ในเดือนมกราคม ค.ศ. 1604 นำไปสู่การแปลครั้งใหม่ซึ่งสำเร็จเป็นผลงานที่เรียก ฉบับพระเจ้าเจมส์ นี้
ในการแปลนั้น คณะทำงานประกอบด้วยบัณฑิต 47 คน ทุกคนเป็นสมาชิกคริสตจักรอังกฤษ การดำเนินงานเป็นไปในทำนองเดียวกับคำแปลชุดอื่น ๆ ในยุคนั้น คือ ภาคพันธสัญญาเดิม แปลจากเอกสารภาษาฮีบรูและภาษาแอราเมอิก, ภาคนอกสารบบ แปลจากเอกสารภาษากรีกแบบคอยเนและภาษาละติน, ส่วนภาคพันธสัญญาใหม่ แปลจากเอกสารภาษากรีกแบบคอยเน นอกจากนี้ พระเจ้าเจมส์ยังมีพระราโชวาทกำกับการทำงาน ด้วยหมายพระทัยจะให้คำแปลฉบับใหม่สอดคล้องกับวิทยาการพระศาสนจักร (ecclesiology) รวมถึงสะท้อนโครงสร้างการปกครองและความเชื่อในคณะสงฆ์ของคริสตจักรอังกฤษ เมื่อสำเร็จแล้ว รอเบิร์ต บาร์เกอร์ (Robert Barker) ผู้พิมพ์หลวง เป็นผู้ตีพิมพ์ครั้งแรกใน ค.ศ. 1611
คำแปลฉบับพระเจ้าเจมส์นี้มีชื่อเสียงด้าน "โวหารอลังการ" (majesty of style) และนับเป็นหนึ่งในเอกสารสำคัญทางวัฒนธรรมอังกฤษ ทั้งยังเป็นแรงผลักดันให้เกิดการหลอมรวมโลกที่ใช้ภาษาอังกฤษ คำแปลฉบับนี้ยังเป็นที่ยึดถือในคริสตจักรแองกลิคันและโปรเตสแตนต์ เว้นแต่ส่วนเพลงสดุดี (Psalms) และข้อความสั้นบางตอน ที่ใช้ตาม หนังสือสวดมนต์ทั่วไป (Book of Common Prayer) คำแปลฉบับพระเจ้าเจมส์ไม่มีผู้ตั้งปัญหาเรื่องความถูกต้องแม่นยำเลยในตลอดครึ่งแรกของคริสต์ศตวรรษที่ 18 ทั้งนักวิชาการที่ใช้ภาษาอังกฤษก็ยึดเป็นพระคัมภีร์ฉบับมาตรฐานแทนเอกสารวัลเกตภาษาละติน (Latin Vulgate) ตลอดช่วงคริสต์ศตวรรษเดียวกันนั้น จนเมื่อการพิมพ์แบบสเตริโอไทป์ (stereotype) พัฒนาขึ้นในต้นคริสต์ศตวรรษที่ 19 คำแปลฉบับพระเจ้าเจมส์ก็กลายเป็นหนังสือที่ตีพิมพ์บ่อยครั้งที่สุดในประวัติศาสตร์ โดยมักยึดฉบับพิมพ์ ค.ศ. 1769 ที่เบนจามิน เบลย์นีย์ (Benjamin Blayney) จากมหาวิทยาลัยออกซฟอร์ด ปรับปรุง เป็นแม่แบบ และมักตัดภาคนอกสารบบออก ดังนั้น เมื่อกล่าวถึงพระคัมภีร์พระเจ้าเจมส์ ปัจจุบันก็มักเข้าใจถึงฉบับออกซฟอร์ดนี้
คำแปลฉบับพระเจ้าเจมส์ได้รับการแปลต่อเป็นหลายภาษา รวมถึงฉบับภาษาไทยที่สมาคมพระคริสตธรรมไทยดำเนินการตั้งแต่ ค.ศ. 1920 จนถึง ค.ศ. 1940
แหล่งข้อมูลอื่น

"King James Version (text of original 1611 Bible)". kingjamesbibleonline.org. เก็บจากแหล่งเดิมเมื่อ 27 April 2011. สืบค้นเมื่อ 5 April 2011.
สมาคมพระคริสตธรรมไทย (ม.ป.ป.). "พระคัมภีร์ภาษาไทยฉบับ KJV". bible.com. กรุงเทพฯ: YouVersion. สืบค้นเมื่อ 2017-11-23. {{cite web}}: ตรวจสอบค่าวันที่ใน: |year= (help)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  เช็กเกีย
งูหลามแอฟริกา

| งูหลามแอฟริกา |
| --- | --- |

เพศเมียวัยผู้ใหญ่ (สังเกตที่ร่างกายหนา)
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูเหลือม Pythonidae
สกุล:: Python Python (Gmelin, 1789)
สปีชีส์:: Python sebae
ชื่อทวินาม
Python sebae (Gmelin, 1789)


   ขอบเขตของ Python sebae   ขอบเขตของ Python natalensis   ขอบเขตของลูกผสม
ชื่อพ้อง
 ชื่อพ้อง Coluber sebae Gmelin, 1789  Coluber speciosus Bonnaterre, 1790  Boa hieroglyphica Schneider, 1801  Python houttuyni Daudin, 1803  Python liberiensis Hallowell, 1845  Hortulia sebae – Gray, 1849  Boa liberiensis – Hallowell, 1854  Python sebae – Boettger, 1887  Python sebae – Boulenger, 1893  Python jubalis Pitman, 1936  Python sebae sebae  – Broadley, 1983  Python sebae – Branch, 1991  Python sebae – Kluge, 1993 
งูหลามแอฟริกา (อังกฤษ: African rock python; ชื่อวิทยาศาสตร์: Python sebae) เป็นงูขนาดใหญ่ไม่มีพิษชนิดหนึ่งจำพวกงูหลาม
งูหลามแอฟริกาโดยทั่วไปจะมีสีน้ำตาลและมีลวดลายประจำตัวสีน้ำตาลอ่อนและเขียวเข้มปนเหลือง ด้านล่างลำตัวมีสีขาวครีม จัดเป็นงูอีกชนิดหนึ่งที่ใหญ่ที่สุดในโลก มีความยาวเฉลี่ย 6 เมตร (20 ฟุต) หรือมากกว่า พบกระจายพันธุ์ตั้งแต่ทางตอนใต้ของซาฮาร่า, แอฟริกาตะวันออก, โมซัมบิก, ซิมบับเวและในภาคตะวันออกของแอฟริกาใต้ สามารถแบ่งออกได้เป็น 2 ชนิดย่อย (ดูในตาราง)
งูหลามแอฟริกา จัดเป็นงูขนาดใหญ่ที่สุดในทวีปแอฟริกา กินสัตว์ขนาดใหญ่กว่าเป็นอาหารได้ เช่นสิงโต แอนทิโลป, จระเข้ แม้กระทั่งวิลเดอบีสต์ และมีรายงานว่าทำร้ายและฆ่ามนุษย์ได้ด้วย ด้วยขากรรไกรที่ไม่เชื่อมต่อกันและกระดูกซี่โครงที่สามารถยืดขยายได้และไม่มีกระดูกช่วงอกเหมือนงูชนิดอื่น ๆ แต่โดยปกติแล้วจะกินอาหารจำพวกสัตว์ขนาดเล็ก เช่น นก, หนู, กระรอก เป็นอาหารมากกว่า
ตัวเมียวางไข่ได้ถึง 100 ฟอง ระยะเวลาการกกไข่อยู่ที่ระหว่าง 2-3 เดือน ลูกงูที่เพิ่งฟักออกจากไข่มีความยาวประมาณ 50-60 เซนติเมตร
ลูกงูที่เพิ่งฟักออกจากไข่จะมีสีเดียวกัน และจะมีสีที่เข้มขึ้นเมื่อเติบโตขึ้นตามวัย งูตัวเมียจะมีความดุร้ายอย่างในช่วงการกกไข่
งูหลามแอฟริกา มีความดุร้ายก้าวร้าวกว่างูหลามพม่า (Python bivittatus) และปัจจุบันมีรายงานการเป็นชนิดพันธุ์ต่างถิ่นในสหรัฐอเมริกาเช่นเดียวกับงูหลามพม่าไปแล้ว โดยสามารถแพร่กระจายพันธุ์ในพื้นที่อุทยานแห่งชาติเอเวอร์เกลดส์ รัฐฟลอริดา และจากการศึกษาพบว่าสามารถที่จะผสมข้ามพันธุ์กับงูหลามพม่าได้ด้วย
รูปภาพ

งูหลามแอฟริการัดและฆ่าแอนทิโลป
ส่วนหัว
อ่านเพิ่ม

Boulenger GA (1893). Catalogue of the Snakes in the British Museum (Natural History). Volume I., Containing the Families ... Boidæ ... London: Trustees of the British Museum (Natural History). (Taylor and Francis, printers). xiii + 448 pp. + Plates I-XXVIII. (Python sebae, pp. 86–87).
Gmelin JF (1789). Caroli a Linné Systema Naturae. Editio Decima Tertia [13th edition]. Tomus 1, Pars 3. Leipzig: G.E. Beer. 1,896 pp. (Coluber sebae, new species, p. 1118). (in Latin).
แหล่งข้อมูลอื่น

แม่แบบ:ARKive
Python sebae ที่คลังข้อมูลสัตว์เลื้อยคลาน Reptarium.czสืบค้นเมื่อ 12 September 2007
| --- | --- |
การแยกแยะหน่วยอนุกรมวิธาน:  Wikidata: Q764797  Wikispecies: Python sebae  EoL: 1055462  Fossilworks: 64924  GBIF: 2465346  iNaturalist: 32152  ITIS: 634785  IUCN: 13300572  NCBI: 51752  Species+: 10209
ฆาตกรรมบนรถด่วนโอเรียนท์เอกซ์เพรส

| ฆาตกรรมบนรถด่วนโอเรียนท์เอกซ์เพรส |
| --- | --- |
ใบปิดภาพยนตร์
กำกับ: เคนเนธ บรานาห์
บทภาพยนตร์: ไมเคิล กรีน
สร้างจาก: Murder on the Orient Express โดย อกาธา คริสตี
อำนวยการสร้าง:   ริดลีย์ สก็อตต์  มาร์ก กอร์ดอน  ไซมอน คินเบิร์ก  เคนเนธ บรานาห์  จูดี ฮอฟฟลันด์  ไมเคิล เชเฟอร์ 
นักแสดงนำ:   เคนเนธ บรานาห์  เปเนโลเป กรุซ  วิลเลม เดโฟ  จูดี้ เดนช์  จอห์นนี เดปป์  จอช แกด  เดเรก แจโคบี  เลสลี โอดอม จูเนียร์  มิเชลล์ ไฟฟ์เฟอร์  เดซี ริดลีย์ 
กำกับภาพ: แฮริส แซมบาร์ลูคอส
ตัดต่อ: มิก ออดส์ลีย์
ดนตรีประกอบ: แพทริก ดอยล์
บริษัทผู้สร้าง:   Kinberg Genre  The Mark Gordon Company  Scott Free Productions  
ผู้จัดจำหน่าย: 20th Century Fox
วันฉาย:   3 พฤศจิกายน ค.ศ. 2017 (สหราชอาณาจักร)  10 พฤศจิกายน ค.ศ. 2017 (สหรัฐอเมริกา)  23 พฤศจิกายน ค.ศ. 2017 (ไทย) 
ความยาว: 114 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 55 ล้านดอลลาร์สหรัฐ
ทำเงิน: 352.8 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ฆาตกรรมบนรถด่วนโอเรียนท์เอกซ์เพรส (อังกฤษ: Murder on the Orient Express) เป็นภาพยนตร์ลึกลับ/ระทึกขวัญ กำกับและร่วมอำนวยการสร้างโดยเคนเนธ บรานาห์ เขียนบทโดยไมเคิล กรีน โดยอิงจากนวนิยายเรื่อง Murder on the Orient Express ของอกาธา คริสตี นำแสดงโดยเคนเนธ บรานาห์, เปเนโลเป กรุซ, วิลเลม เดโฟ, จูดี้ เดนช์, จอห์นนี เดปป์, จอช แกด, เดเรก แจโคบี, เลสลี โอดอม จูเนียร์, มิเชลล์ ไฟฟ์เฟอร์และเดซี ริดลีย์ ภาพยนตร์เข้าฉายในสหรัฐอเมริกาเมื่อวันที่ 10 พฤศจิกายน ค.ศ. 2017
เรื่องย่อ

ภาพยนตร์เปิดเรื่องในช่วงฤดูหนาว ปี ค.ศ. 1934 แอร์กูล ปัวโร นักสืบชาวเบลเยียมไขคดีโจรกรรมในกรุงเยรูซาเลมได้สำเร็จ ก่อนจะเดินทางไปพักผ่อนที่อิสตันบูล แต่เขากลับได้รับโทรเลขเกี่ยวกับคดีจากลอนดอนทำให้เขาต้องรีบเดินทางกลับด้วยรถด่วนโอเรียนท์เอกซ์เพรส โดยได้รับความอนุเคราะห์จากบุค เพื่อนของเขา ขณะอยู่บนรถไฟ ปัวโรพบกับแรตเช็ตต์ นักธุรกิจชาวอเมริกันผู้เชื่อว่าตนกำลังถูกปองร้าย เขาเสนอให้ปัวโรเป็นบอดี้การ์ดของเขา แต่ปัวโรปฏิเสธ ในคืนนั้น ปัวโรได้ยินเสียงแปลก ๆ มาจากห้องของแรตเช็ตต์และเห็นผู้หญิงสวมชุดกิโมโนสีแดงวิ่งหายไปจากทางเดิน ขณะเดียวกัน หิมะถล่มทำให้รถไฟตกราง
เช้าวันต่อมา ปัวโรพบว่าแรตเช็ตต์ถูกฆ่าตาย มีบาดแผลถูกแทง 12 แผล เขากับบุคจึงร่วมกันสืบคดี ทั้งสองพบหลักฐานหลายอย่างที่บ่งชี้ว่าฆาตกรลงมือคนเดียว ด้านคุณนายฮับบาร์ดซึ่งห้องติดกับแรตเช็ตต์บอกปัวโรว่าเมื่อคืน เธอเห็นผู้ชายอยู่ในห้องของเธอ ต่อมาปัวโรพบเบาะแสที่เชื่อมโยงแรตเช็ตต์กับคดีลักพาตัวเดซี อาร์มสตรอง โดยตัวตนที่แท้จริงของแรตเช็ตต์คือคาสเซตติ โจรลักพาตัวที่จับเดซี ลูกสาวของผู้พันจอห์นและโซเนีย อาร์มสตรองไปเรียกค่าไถ่ เมื่อครอบครัวอาร์มสตรองยอมจ่ายเงินค่าไถ่ พวกเขากลับพบว่าเดซีถูกฆ่าตาย ทำให้โซเนียเสียใจมากจนแท้งลูกและเสียชีวิต ส่วนจอห์นตัดสินใจยิงตัวตาย ด้านซูซาน คนรับใช้ของครอบครัวอาร์มสตรองถูกจับกุม แต่เธอฆ่าตัวตาย ก่อนที่ผลการสืบสวนจะพบว่าเธอเป็นผู้บริสุทธิ์
ปัวโรพบหลักฐานสำคัญ เช่น ผ้าเช็ดหน้าที่ปักตัวอักษร "H", ชุดกิโมโนสีแดงและเครื่องแบบพนักงานรถไฟ หลังสอบปากคำผู้โดยสารทุกคน ปัวโรพบว่าทั้งหมดมีความเชื่อมโยงกับคดีลักพาตัวอาร์มสตรอง ขณะปัวโรคุยกับแมรี เดเบแนม เขาถูกดร. อาร์บุธนอตยิงก่อนที่บุคจะมาช่วยไว้ได้
ปัวโรรวบรวมข้อมูลทั้งหมดแล้วเสนอออกมาเป็น 2 ทฤษฎี หนึ่งคือมีฆาตกรปลอมตัวเป็นพนักงานรถไฟเข้ามาฆ่าแรตเช็ตต์ก่อนจะหลบหนีไป สองคือผู้โดยสารทุกคนเป็นฆาตกร เพราะต่างได้รับผลกระทบจากคดีลักพาตัวอาร์มสตรองทั้งสิ้น โดยมาสเตอร์แมนเคยร่วมรบกับจอห์นก่อนจะมาเป็นพ่อบ้านตระกูลอาร์มสตรอง, ดร. อาร์บุธนอตเคยเป็นพลแม่นปืนใต้บังคับบัญชาของจอห์น เขาจงใจยิงให้ปัวโรบาดเจ็บเพื่อปกป้องแมรี คนรักของเขาให้พ้นจากข้อกล่าวหา, เคาน์เตสอันเดรนยี (ชื่อเดิม เฮเลนา โกลเดนเบิร์ก) ภรรยาของเคานต์อันเดรนยีเป็นน้องสาวของโซเนียและน้าของเดซี, เจ้าหญิงดราโกมิรอฟฟ์เป็นแม่ทูนหัวของโซเนีย, แมรีเคยเป็นผู้ดูแลเดซีและเธอคือผู้หญิงที่สวมชุดกิโมโนสีแดง, ชมิดท์เคยเป็นแม่ครัวตระกูลอาร์มสตรอง, มาร์เกซเป็นหนี้บุญคุณจอห์น เพราะเขาช่วยเหลือธุรกิจของมาร์เกซ, พีลาร์เคยเป็นพยาบาลของเดซี, บิดาของแม็คควีนเคยเป็นอัยการเขตที่ทำผิดพลาดด้วยการสั่งฟ้องซูซานในข้อหาฆ่าคนตาย, มิเชลเป็นพี่ชายของซูซาน, ฮาร์ดแมนเคยเป็นตำรวจที่คบหากับซูซานและตัวตนที่แท้จริงของคุณนายฮับบาร์ดคือ ลินดา อาร์เดน นักแสดงยอดฝีมือซึ่งเป็นแม่ของโซเนียและยายของเดซี เธอเป็นคนวางแผนทั้งหมด โดยให้ผู้โดยสารทุกคนยกเว้นเคาน์เตสอันเดรนยีซึ่งป่วยแทงแรตเช็ตต์จนตายแล้วทิ้งหลักฐานต่าง ๆ ไว้เพื่อให้ดูเหมือนว่ามีฆาตกรเพียงคนเดียว
เมื่อรถไฟกลับมาเดินทางอีกครั้ง ปัวโรตัดสินใจบอก "ทฤษฎีแรก" แก่ตำรวจด้วยเห็นว่าแรตเช็ตต์สมควรได้รับผลกรรมที่เขาก่อ ภาพยนตร์จบลงเมื่อปัวโรลงจากรถไฟที่สถานี ก่อนจะพบว่ามีผู้แจ้งข่าวว่าต้องการให้เขาไปสืบคดีฆาตกรรมบนเรือในแม่น้ำไนล์
นักแสดง

เคนเนธ บรานาห์ รับบท แอร์กูล ปัวโร
เปเนโลเป กรุซ รับบท พีลาร์ เอสตราวาดอส
วิลเลม เดโฟ รับบท เกอร์ฮาร์ด ฮาร์ดแมน
จูดี้ เดนช์ รับบท เจ้าหญิงดราโกมิรอฟฟ์
จอห์นนี เดปป์ รับบท แรตเช็ตต์
จอช แกด รับบท เฮคเตอร์ แม็คควีน
เดเรก แจโคบี รับบท เอ็ดเวิร์ด มาสเตอร์แมน
เลสลี โอดอม จูเนียร์ รับบท ดร. อาร์บุธนอต
มิเชลล์ ไฟฟ์เฟอร์ รับบท คุณนายฮับบาร์ด
เดซี ริดลีย์ รับบท แมรี เดเบแนม
มาร์วาน เคนซารี รับบท ปิแอร์ มิเชล
โอลิเวีย โคลแมน รับบท ฮิลเดอการ์ด ชมิดท์
เซอร์เกย์ โพลูนิน รับบท เคานต์อันเดรนยี
ลูซี บอยน์ตัน รับบท เคาน์เตสอันเดรนยี
มานูเอล การ์เซีย-รัลโฟ รับบท บีเนียมิโน มาร์เกซ
ทอม เบตแมน รับบท บุค
การผลิต

เมื่อเดือนธันวาคม ค.ศ. 2013 ทเวนตีท์เซนจูรีฟอกซ์ประกาศจะสร้างภาพยนตร์เรื่อง Murder on the Orient Express อีกครั้ง หลังเคยมีการสร้างมาแล้วในปี ค.ศ. 1974 และ ค.ศ. 2001 ในเดือนมิถุนายน ค.ศ. 2015 ฟอกซ์วางตัวให้เคนเนธ บรานาห์ทำหน้าที่ผู้กำกับภาพยนตร์เรื่องนี้ ต่อมาในเดือนพฤศจิกายน ปีเดียวกัน มีการเปิดเผยว่าบรานาห์จะรับบทแอร์กูล ปัวโร นักสืบผู้เป็นตัวละครนำในเรื่อง และได้ไมเคิล กรีนมาทำหน้าที่ผู้เขียนบทภาพยนตร์ การถ่ายทำเริ่มในเดือนพฤศจิกายน ค.ศ. 2016 ในสหราชอาณาจักร และในประเทศมอลตา การถ่ายทำเสร็จสิ้นในเดือนพฤษภาคม ค.ศ. 2017
ภาคต่อ

เดือนพฤษภาคม ค.ศ. 2017 เคนเนธ บรานาห์แสดงความสนใจในการสร้างภาคต่อหาก ฆาตกรรมบนรถด่วนโอเรียนท์เอกซ์เพรส ประสบความสำเร็จ ในเดือนพฤศจิกายน ค.ศ. 2017 ทเวนตีท์เซนจูรีฟอกซ์ประกาศว่ากำลังพัฒนาภาคต่อซึ่งดัดแปลงจากนวนิยาย Death on the Nile โดยมีไมเคิล กรีนกลับมารับหน้าที่เขียนบท ร่วมกับบรานาห์ที่กลับมารับหน้าที่กำกับและแสดงบทปัวโร ในเดือนกรกฎาคม ค.ศ. 2020 มีการประกาศวันเข้าฉายของ Death on the Nile เป็นวันที่ 23 ตุลาคม ค.ศ. 2020 แต่ต่อมาในเดือนมีนาคม ค.ศ. 2021 ดิสนีย์ได้ประกาศเลื่อนวันฉาย Death on the Nile ออกไปเป็นวันที่ 11 กุมภาพันธ์ ค.ศ. 2022
แหล่งข้อมูลอื่น

เว็บไซต์ทางการ
Murder on the Orient Express ที่อินเทอร์เน็ตมูวีเดตาเบส
Murder on the Orient Express ที่บ็อกซ์ออฟฟิศโมโจ
Murder on the Orient Express ที่เมทาคริติก
Murder on the Orient Express ที่สยามโซน
ซีเอ็นเอ (เครือข่ายโทรทัศน์)

| --- | --- |

รูปแบบ: ช่องข่าว
ประเทศ: สิงคโปร์
พื้นที่แพร่ภาพ: ทั่วโลก
สำนักงานใหญ่: วัน-นอร์ต ประเทศสิงคโปร์
แบบรายการ
ภาษา: ภาษาอังกฤษ
ระบบภาพ: 1080i 16:9 HDTV
ความเป็นเจ้าของ
เจ้าของ: มีเดียคอร์
ประวัติ
เริ่มออกอากาศ: 1 มีนาคม 1999; 25 ปีก่อน (1999-03-01)
ชื่อเดิม: แชนแนลนิวส์เอเชีย (Channel NewsAsia) (1999–2019)
ลิงก์
เว็บแคส: Watch TV
เว็บไซต์:   www.channelnewsasia.com 
ออกอากาศ

ภาคพื้นดิน
โทรทัศน์ภาคพื้นดินระบบดิจิทัล: UHF CH 33 570MHz DVB-T2 ช่อง 6 (HD)
สื่อสตรีมมิง
มีว็อตช์: ทาง มีว็อตช์ หรือแอปมือถือ (เฉพาะในสิงคโปร์)
ยูทูบ: ทาง ยูทูบ
 
ซีเอ็นเอ (อังกฤษ: CNA; เขียนในรูป cna; อักษรย่อจากชื่อเดิม แชนแนลนิวส์เอเชีย; Channel NewsAsia) เป็นช่องโทรทัศน์ข่าวระหว่างประเทศสัญชาติสิงคโปร์ ซึ่งมีมีเดียคอร์ บริษัทเครือด้านสื่อของรัฐ เป็นเจ้าของ ซีเอ็นเอออกอากาศโดยไม่มีค่าเข้าชมในประเทศ และต่างประเทศแบบมีค่าสมัครรับชมใน 29 ประเทศและดินแดนในภูมิภาคเอเชียแปซิฟิก นอกจากนี้ยังถ่ายทอดสดทางแพลตฟอร์ม มีวอตช์ ของมีเดียคอร์ ในประเทศสิงคโปร์ และทางแพลตฟอร์มแฟสต์อื่น ๆ และทางยูทูบ ทั่วโลก
ซีเอ็นเอวางตัวเป็นทางเลือกสำหรับสื่อนานาชาติแบบตะวันตกที่นำเสนอข่าวจาก "มุมมองแบบเอเชียมุมหนึ่ง" ซีเอ็นเอออกอากาศและผลิตสื่อใช้ภาษาอังกฤษเป็นหลัก แต่ผลิตข่าวสารและเหตุการณ์ปัจจุบันในภาษาราชการของสิงคโปร์ภาษาอื่น ๆ คือภาษาจีนกลาง, ภาษามาเลย์ และภาษาทมิฬ ซึ่งออกอากาศทางช่องทางท้องถิ่นของมีเดียคอร์ในภาษานั้น ๆ ในอดีต ช่อง 5 ของซีเอ็นเอ เคยออกอากาศซิมูลคาสต์ (simulcast) จากช่องซีเอ็นเอในระหว่างวัน แต่ยกเลิกไปในวันที่ 1 พฤษภาคม 2019 ซึ่งใช้บล็อกอ็อกโตแทน